CELEX: 32011D0331
Language: hu
Date: 2011-06-06 00:00:00
Title: 2011/331/EU: A Bizottság határozata ( 2011. június 6. ) a fényforrások uniós ökocímkéjének odaítélésére vonatkozó ökológiai kritériumok megállapításáról (az értesítés a C(2011) 3749. számú dokumentummal történt)  EGT-vonatkozású szöveg

7.6.2011   
            
            
               HU
            
            
               Az Európai Unió Hivatalos Lapja
            
            
               L 148/13
            
         A BIZOTTSÁG HATÁROZATA
   (2011. június 6.)
   a fényforrások uniós ökocímkéjének odaítélésére vonatkozó ökológiai kritériumok megállapításáról
   (az értesítés a C(2011) 3749. számú dokumentummal történt)
   (EGT-vonatkozású szöveg)
   (2011/331/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
   az Európai Unió ökocímke-bizottságával folytatott konzultációt követően,
   mivel:
   
               (1)
            
            
               A 66/2010/EK rendelet értelmében uniós ökocímkére érdemesek azok a termékek, amelyek teljes életciklusukat tekintve csak kis mértékben károsítják a környezetet.
            
         
               (2)
            
            
               A 66/2010/EK rendelet úgy rendelkezik, hogy az uniós ökocímke odaítélésének konkrét kritériumait termékcsoportonként kell megállapítani.
            
         
               (3)
            
            
               A 2002/747/EK bizottsági határozat (2) a lámpák vonatkozásában megállapítja az odaítélés ökológiai kritériumait, valamint a kapcsolódó értékelési és ellenőrzési követelményeket. Az említett kritériumok 2011. augusztus 31-ig érvényesek.
            
         
               (4)
            
            
               A szóban forgó kritériumokat érintően a műszaki haladás fényében felülvizsgálatra került sor. A felülvizsgálat következtetései alapján indokolt módosítani a termék meghatározását és a termékcsoport nevét. Az új kritériumoknak és a kapcsolódó értékelési és ellenőrzési követelményeknek e határozat elfogadásának dátumától számítva két évig célszerű érvényben maradniuk.
            
         
               (5)
            
            
               Az egyértelműség érdekében indokolt a 2002/747/EK határozat helyett újat elfogadni.
            
         
               (6)
            
            
               Annak érdekében, hogy elegendő idő álljon rendelkezésre a módosított kritériumokhoz és követelményekhez igazodó termékváltoztatások végrehajtására, átmeneti időszakot szükséges biztosítani azon gyártók számára, akiknek termékei korábban a 2002/747/EK határozatban előírt kritériumok alapján megkapták a lámpákra vonatkozó közösségi ökocímkét. A gyártók részére indokolt lehetővé tenni, hogy a 2002/747/EK határozat hatályának lejártáig akár az említett határozatban, akár az e határozatban előírt követelmények alapján benyújthassák kérelmeiket.
            
         
               (7)
            
            
               Az ebben a határozatban előírt intézkedések összhangban vannak a 66/2010/EK rendelet 16. cikke alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   (1)   A „fényforrások” termékcsoport magában foglalja mindazon általános világítási célú fényforrásokat, amelyek fényteljesítménye legalább 60 és legfeljebb 12 000 lumen, közvetve vagy közvetlenül csatlakoznak a villamosenergia-hálózatra, az EN 60061 szabványban felsorolt lámpafejjel rendelkeznek és rendeltetésük látható sugárzás biztosítása.
   (2)   A következő fényforrástípusok nem tartoznak ebbe a termékcsoportba: irányított fényforrások, nagy intenzitású kisülőlámpák, színes lámpák, vetítőlámpák, fényképészeti világítástechnika, szoláriumcsövek, akkumulátorral működő rendszerek és egyéb olyan fényforrások, amelyek nem általános világítási célokat szolgálnak. A következő fényforrástípusok nem tartoznak a termékcsoportba, ha nem közvetlenül hálózati tápfeszültségről működnek: kompakt fénycsövek beépített előtéttel, izzószálas lámpák, fénykibocsátó diódák (LED-ek).
   2. cikk
   A termék abban az esetben látható el a 66/2010/EK rendelet szerinti uniós ökocímkével, ha az e határozat 1. cikkében meghatározott „fényforrások” termékcsoportba tartozik, és megfelel az e határozat mellékletében megállapított ökológiai kritériumoknak és a kapcsolódó értékelési és ellenőrzési követelményeknek.
   3. cikk
   A „fényforrások” termékcsoport ökológiai kritériumai, valamint a kapcsolódó értékelési és ellenőrzési követelmények e határozat elfogadásának dátumától számítva két évig érvényesek.
   4. cikk
   A „fényforrások” termékcsoporthoz adminisztratív célból rendelt kódszám: „008”.
   5. cikk
   A 2002/747/EK határozat hatályát veszti.
   6. cikk
   (1)   Az 5. cikkben foglaltaktól eltérve a „lámpák” termékcsoportba sorolt termékekre vonatkozóan az e határozat elfogadásának dátuma előtt benyújtott uniós ökocímke-kérelmeket a 2002/747/EK határozatban megállapított feltételek szerint kell elbírálni.
   (2)   A „fényforrások” termékcsoportba tartozó termékekre vonatkozóan az e határozat elfogadását követően, de még 2011. augusztus 31. előtt benyújtott ökocímke-kérelmek elbírálásához a 2002/747/EK határozat és e határozat kritériumai egyaránt alapul vehetők.
   (3)   Ezen kérelmek elbírálásakor az alapul vett határozat követelményeit kell figyelembe venni.
   (4)   A 2002/747/EK határozatban megállapított kritériumok szerint elbírált kérelem alapján odaítélt uniós ökocímke ezen határozat elfogadásának dátumától számítva 12 hónapig használható.
   7. cikk
   Ennek a határozatnak a tagállamok a címzettjei.
   
      Kelt Brüsszelben, 2011. június 6-án.
      
         
            a Bizottság részéről
         
         Janez POTOČNIK
         
            a Bizottság tagja
         
      
   
   
      (1)  HL L 27., 2010.1.30., 1. o.
   
      (2)  HL L 242., 2002.9.10., 44. o.
   
      MELLÉKLET
      
         KERETSZABÁLYOK
      
      
         A kritériumok megállapításának célja
      
      A kritériumok az energiafogyasztás csökkentésével, a fényforrások átlagos élettartamának meghosszabbítása révén gyártáskor és hulladékként történő kezeléskor/ártalmatlanításkor jelentkező kisebb természetierőforrás-igénnyel, valamint a fényforrás teljes élettartama során kibocsátott összes higanymennyiség csökkentése révén a higany használatából eredő környezeti károk mérséklésével hozzá kívánnak járulni az energiafelhasználással összefüggő környezetkárosodás és kockázatok (globális felmelegedés, savasodás, nem megújuló energiaforrások kimerülése) csökkentéséhez.
      Mindezeken kívül a kritériumok elősegítik az irányadó gyakorlat alkalmazását (környezeti szempontból optimális felhasználás), és növelik a fogyasztók környezettudatosságát. A követelményszintek megállapításakor az volt a szempont, hogy olyan fényforrások jussanak ökocímkéhez, amelyek előállítása mérsékelt környezeti hatással jár.
      
         KRITÉRIUMOK
      
      Az alábbi szempontok mindegyikére külön kritériumok vonatkoznak:
      
                  1.
               
               
                  Energiahatékonyság, élettartam, fényáram-stabilitás és higanytartalom
               
            
                  2.
               
               
                  Ki-/bekapcsolás
               
            
                  3.
               
               
                  Színvisszaadási index
               
            
                  4.
               
               
                  Színstabilitás
               
            
                  5.
               
               
                  Veszélyes anyagok és keverékek
               
            
                  6.
               
               
                  Az 1907/2006/EK európai parlamenti és tanácsi rendelet (1) 59. cikkének (1) bekezdése szerinti anyagok
               
            
                  7.
               
               
                  Műanyag alkatrészek
               
            
                  8.
               
               
                  Csomagolás
               
            
                  9.
               
               
                  Használati útmutató
               
            
                  10.
               
               
                  Társadalmi felelősségtudat
               
            
                  11.
               
               
                  Az uniós ökocímkén feltüntetett információk
               
            
         Értékelési és ellenőrzési követelmények
      
      A konkrét értékelési és ellenőrzési követelmények kritériumonként fel vannak tüntetve.
      Amennyiben a kérelmezőnek a kritériumoknak való megfeleléssel kapcsolatban nyilatkozatokat, dokumentációt, elemzéseket, vizsgálati jegyzőkönyveket vagy egyéb bizonyítékokat kell benyújtania, akkor azok értelemszerűen származhatnak a kérelmezőtől és/vagy beszállítójától (beszállítóitól) és/vagy adott esetben ez utóbbi(ak) beszállítójától (beszállítóitól) és így tovább.
      A vizsgálatokat lehetőség szerint olyan laboratóriumoknak kell elvégezniük, amelyek megfelelnek az EN ISO 17025 vagy azzal egyenértékű szabvány általános követelményeinek.
      Adott esetben az egyes kritériumoknál megadott vizsgálati módszerektől eltérő vizsgálati módszerek is alkalmazhatók, ha a kérelmet elbíráló, illetékes testület elfogadja azok egyenértékűségét.
      Adott esetben az illetékes testületek igazoló dokumentumokat kérhetnek, és független ellenőrzéseket is végezhetnek.
      
         AZ UNIÓS ÖKOCÍMKE HASZNÁLATÁNAK KRITÉRIUMAI
      
      
         1. kritérium –   Energiahatékonyság, élettartam, fényáram-stabilitás és higanytartalom
      
      A fényforrásokra az alábbi követelmények vonatkoznak:
      
                   
               
               
                  Egy végükön fejelt fényforrások
               
               
                  Két végükön fejelt fényforrások
               
            
                  Energiahatékonyság
               
               
                  Az A osztály szerinti lumen/watt értéknél 10 %-kal jobb
               
               
                  Az A osztály szerinti lumen/watt értéknél 10 %-kal jobb
               
            
                  Élettartam (órában)
               
               
                  15 000
               
               
                  20 000
               
            
                  Fényáram-stabilitás
               
               
                  9 000 órát tekintve 80 %-os
               
               
                  16 000 órát tekintve 90 %-os
               
            
                  Higany (mg)
               
               
                  < 1,5
               
               
                  < 3,0
               
            
         Megjegyzés:
      
      Az energiahatékonyság fogalma a 98/11/EK bizottsági irányelv (2) IV. mellékletében meghatározottak szerint értendő.
      
         Értékelés és ellenőrzés: A kérelmezőnek vizsgálati jegyzőkönyv benyújtásával kell igazolnia, hogy a LED-ek kivételével a fényforrások energiahatékonyságát, élettartamát és fényáram-stabilitását az EN 50285 szabvány szerinti vizsgálati eljárások alkalmazásával határozta meg.
      A LED-es fényforrások energiahatékonyságát, élettartamát és fényáram-stabilitását, valamint a fénycsövek higanytartalmát illetően a kérelmező olyan megbízható, pontos és megismételhető mérési módszerekre alapozott vizsgálati jegyzőkönyvet köteles benyújtani, amelyek építenek az általánosan elismert technikai vívmányokra, köztük azokra a módszerekre, amelyek dokumentációinak hivatkozási számai ebből a célból az Európai Unió Hivatalos Lapjában is megjelentek. A jegyzőkönyvben fel kell tüntetni az adott fényforrás energiahatékonyságát, élettartamát, fényáram-stabilitását és higanytartalmát. Megfelelő élettartam-vizsgálat hiányában a csomagoláson feltüntetett üzemi élettartam csak a vonatkozó vizsgálat végrehajtásáig fogadható el. A vizsgálati eredménynek az uniós ökocímke kérelmezésének napjától számított 12 hónapon belül meg kell születnie. Az élettartam-vizsgálat vonatkozásában a vizsgált minta 75 %-ának teljesítenie kell a követelményeket.
      
         2. kritérium –   Ki-/bekapcsolás
      
      Kompakt fénycsövek (CFL-ek) és fénykibocsátó diódák (LED-ek) esetében ki-/bekapcsolásból adódó, idő előtti meghibásodás csak a fényforrás órában kifejezett élettartamánál nagyobb számú ki-/bekapcsolási ciklust követően következhet be.
      A gyakori ki-/bekapcsolást névlegesen álló fényforrások esetében ez a szám legyen legalább 60 000 ki-/bekapcsolási ciklus.
      
         Értékelés és ellenőrzés: CFL-ek vonatkozásában a kérelmezőnek vizsgálati jegyzőkönyvet kell benyújtania arról, hogy a kompakt fénycső ki-/bekapcsolási ciklusainak számát gyors kapcsolásiciklus-vizsgálattal (1 perc bekapcsolva, 3 perc kikapcsolva), az élettartamot pedig az EN 50285 szabvány szerinti vizsgálati eljárásokkal állapította meg.
      LED-ek vonatkozásában a kérelmező olyan megbízható, pontos és megismételhető mérési módszerekre alapozott vizsgálati jegyzőkönyvet köteles benyújtani, amely mérési módszerek építenek az általánosan elismert technikai vívmányokra, köztük azokra a módszerekre, amelyek dokumentációinak hivatkozási számai ebből a célból az Európai Unió Hivatalos Lapjában is megjelentek.
      A jegyzőkönyvben meg kell adni az elért ki-/bekapcsolási ciklusoknak azt a számát, amelynél a vizsgált kompakt fénycsövek vagy fénykibocsátó diódák 50 %-a megfelelt az élettartammal kapcsolatban a vonatkozó szabványokban meghatározott követelményeknek.
      
         3. kritérium –   Színvisszaadási index
      
      A fényforrás színvisszaadási indexe (Ra) legyen legalább 85.
      
         Értékelés és ellenőrzés: A kérelmezőnek vizsgálati jegyzőkönyv benyújtásával kell igazolnia, hogy egy adott fényforrás színvisszaadási indexét a 13.3. számú CIE-dokumentumban említett vizsgálati eljárás alkalmazásával határozta meg. A jegyzőkönyvben meg kell adni a fényforrás színvisszaadási indexének értékét.
      
         4. kritérium –   Színkonzisztencia
      
      A fényforrások korrelált színhőmérsékletének szórása ne legyen nagyobb, mint 3 MacAdam-egység (ellipszis).
      
         Értékelés és ellenőrzés: A kérelmező vizsgálati jegyzőkönyv benyújtásával köteles igazolni, hogy a fényforrások korrelált színhőmérsékletének (CCT) szórása nem nagyobb 3 MacAdam-egységnél (ellipszis); a jegyzőkönyvnek megbízható, pontos és megismételhető mérési módszereken kell alapulnia, amelyek építenek az általánosan elismert technikai vívmányokra, köztük azokra a módszerekre, amelyek dokumentációinak hivatkozási számai ebből a célból az Európai Unió Hivatalos Lapjában is megjelentek.
      
         5. kritérium –   Veszélyes anyagok és keverékek
      
      A 66/2010/EK rendelet 6. cikkének (6) bekezdése értelmében a termék része vagy egésze nem tartalmazhat az 1907/2006/EK rendelet 57. cikkében említett anyagokat, sem pedig olyan anyagokat vagy keverékeket, amelyekhez az alkalmazás időpontjában az alábbi figyelmeztető vagy R-mondatokat rendelték vagy rendelhetik.
      
         A figyelmeztető mondatok és a kockázatra utaló figyelmeztetések (R-mondatok) felsorolása:
      
      
                  Figyelmeztető mondatok (3)
                  
               
               
                  R-mondatok (4)
                  
               
            
                  H300 Lenyelve halálos
               
               
                  R28
               
            
                  H301 Lenyelve mérgező
               
               
                  R25
               
            
                  H304 Lenyelve és a légutakba kerülve halálos lehet
               
               
                  R65
               
            
                  H310 Bőrrel érintkezve halálos
               
               
                  R27
               
            
                  H311 Bőrrel érintkezve mérgező
               
               
                  R24
               
            
                  H330 Belélegezve halálos
               
               
                  R23/26
               
            
                  H331 Belélegezve mérgező
               
               
                  R23
               
            
                  H340 Genetikai károsodást okozhat
               
               
                  R46
               
            
                  H341 Feltételezhetően genetikai károsodást okozhat
               
               
                  R68
               
            
                  H350 Rákot okozhat
               
               
                  R45
               
            
                  H350i Belélegzéssel rákot okozhat
               
               
                  R49
               
            
                  H351 Feltehetően rákot okoz
               
               
                  R40
               
            
                  H360F Károsíthatja a termékenységet
               
               
                  R60
               
            
                  H360D: Károsíthatja a születendő gyermeket
               
               
                  R61
               
            
                  H360FD Károsíthatja a termékenységet vagy a születendő gyermeket
               
               
                  R60/61/60-61
               
            
                  H360Fd Károsíthatja a termékenységet vagy feltehetően károsítja a születendő gyermeket
               
               
                  R60/63
               
            
                  H360Df Károsíthatja a születendő gyermeket vagy feltehetően károsítja a termékenységet
               
               
                  R61/62
               
            
                  H361f Feltehetően károsítja a termékenységet
               
               
                  R62
               
            
                  H361d Feltehetően károsítja a születendő gyermeket
               
               
                  R63
               
            
                  H361fd Feltehetően károsítja a termékenységet vagy a születendő gyermeket
               
               
                  R62-63
               
            
                  H362 A szoptatott gyermeket károsíthatja
               
               
                  R64
               
            
                  H370 Károsítja a szerveket
               
               
                  R39/23/24/25/26/27/28
               
            
                  H371 Károsíthatja a szerveket
               
               
                  R68/20/21/22
               
            
                  H372 Ismétlődő vagy hosszabb expozíció esetén károsítja a szerveket
               
               
                  R48/25/24/23
               
            
                  H373 Ismétlődő vagy hosszabb expozíció esetén károsíthatja a szerveket
               
               
                  R48/20/21/22
               
            
                  H400 Nagyon mérgező a vízi élővilágra
               
               
                  R50
               
            
                  H410 Nagyon mérgező a vízi élővilágra, hosszan tartó károsodást okoz
               
               
                  R50-53
               
            
                  H411 Mérgező a vízi élővilágra, hosszan tartó károsodást okoz
               
               
                  R51-53
               
            
                  H412 Ártalmas a vízi élővilágra, hosszan tartó károsodást okoz
               
               
                  R52-53
               
            
                  H413 Hosszan tartó ártalmas hatást gyakorolhat a vízi élővilágra
               
               
                  R53
               
            
                  EUH059 Veszélyes az ózonrétegre
               
               
                  R59
               
            
                  EUH029 Vízzel érintkezve mérgező gázok képződnek
               
               
                  R29
               
            
                  EUH031 Savval érintkezve mérgező gázok képződnek
               
               
                  R31
               
            
                  EUH032 Savval érintkezve nagyon mérgező gázok képződnek
               
               
                  R32
               
            
                  EUH070 Szembe kerülve mérgező
               
               
                  R39-41
               
            A fenti követelmény teljesítése alól mentesülnek azok az anyagok vagy keverékek, amelyek jellemzői a feldolgozás hatására olyan mértékben módosulnak (például biológiai úton már nem vehetők fel vagy kémiailag átalakulnak), hogy az esetükben azonosított veszélyek már nem állnak fenn.
      A fenti táblázatban felsorolt veszélyességi osztályokba vagy kategóriákba való besorolás feltételeit kimerítő anyagok és keverékek, valamint az 1907/2006/EK rendelet 57. cikkének a), b) és c) pontjában foglalt kritériumok szerinti anyagok koncentrációs határértékei nem haladhatják meg az 1272/2008/EK rendelet 10. cikkével összhangban meghatározott általános és egyedi koncentrációs határértékeket. Ha egy adott anyag vonatkozásában meg lett határozva egyedi koncentrációs határérték, akkor elsősorban annak kell megfelelni, és csak utána az általános határértékeknek.
      Az 1907/2006/EK rendelet 57. cikkének d), e) és f) pontjában foglalt kritériumok szerinti anyagok koncentrációs határértékei nem haladhatják meg a 0,1 tömegszázalékot.
      E követelmény teljesítése alól az alábbi anyagok/alkalmazási területek kifejezett mentességet élveznek:
      
                  Legfeljebb 5 g tömegű homogén alkotórészek
               
               
                  A fentiekben felsorolt összes figyelmeztető mondat és kockázatra utaló figyelmeztetés
               
            
         Értékelés és ellenőrzés: A kérelmező minden 5 grammot meghaladó tömegű alkotórésszel kapcsolatban megfelelőségi nyilatkozatban köteles igazolni e követelmény teljesülését, továbbá mellékelnie kell minden kapcsolódó dokumentációt, köztük az anyagok beszállítói által aláírt megfelelőségi nyilatkozatokat, valamint a felhasznált anyagoknak vagy keverékeknek az 1907/2006/EK rendelet II. melléklete szerinti biztonsági adatlapjait. Az anyagok és készítmények koncentrációs határértékeit fel kell tüntetni a biztonsági adatlapon az 1907/2006/EK rendelet 31. cikkében foglalt követelmények szerint.
      
         6. kritérium –   Az 1907/2006/EK rendelet 59. cikkének (1) bekezdése szerinti anyagok
      
      Nem engedélyezhető eltérés a 6. cikk (6) bekezdésében említett tilalom alól a keverékekben, árucikkekben, illetve összetett árucikkek bármely homogén alkotórészében 0,1 %-nál nagyobb koncentrációban jelen levő azon anyagok esetében, amelyek a kockázatok szempontjából különösen aggályos vegyi anyagoknak minősülnek, és amelyek szerepelnek az 1907/2006/EK rendelet 59. cikkében említett jegyzékben. Amennyiben a koncentráció nem éri el a 0,1 %-ot, az 1272/2008/EK rendelet 10. cikke szerint meghatározott egyedi koncentrációs határértékek alkalmazandók.
      
         Értékelés és ellenőrzés: A kockázatok szempontjából különösen aggályosnak minősített és az 1907/2006/EK rendelet 59. cikke szerinti jelöltlistán szereplő vegyi anyagok jegyzéke itt olvasható:
      http://echa.europa.eu/chem_data/authorisation_process/candidate_list_table_en.asp
      A jegyzékre hivatkozni kell a kérelmezés napján.
      A kérelmező megfelelőségi nyilatkozatban köteles igazolni e követelmény teljesülését, továbbá mellékelnie kell minden kapcsolódó dokumentációt, köztük az anyagok beszállítói által aláírt megfelelőségi nyilatkozatokat, valamint a felhasznált anyagoknak vagy keverékeknek az 1907/2006/EK rendelet II. melléklete szerinti biztonsági adatlapjait. Az anyagok és készítmények koncentrációs határértékeit fel kell tüntetni a biztonsági adatlapon az 1907/2006/EK rendelet 31. cikkében foglalt követelmények szerint.
      
         7. kritérium –   Műanyag alkatrészek
      
      
                  a)
               
               
                  Amennyiben a gyártási folyamat során lágyítószert alkalmaznak, annak meg kell felelnie az 5. és 6. kritérium veszélyes anyagokra vonatkozó követelményeinek.
                  Ezenfelül a termékben nem megengedett a DNOP (di-n-oktil-ftalát), a DINP (di-izononil-ftalát) és a DIDP (di-izodecil-ftalát) tudatos használata.
               
            
                  b)
               
               
                  A műanyag alkatrészek klórtartalma nem haladhatja meg az 50 tömegszázalékot.
               
            
         Értékelés és ellenőrzés: A gyártó aláírt megfelelőségi nyilatkozatban köteles igazolni ezen követelmények teljesülését az illetékes testületnek. A műanyagok beszállítói által aláírt megfelelőségi nyilatkozatot, valamint a felhasznált anyagok és keverékek biztonsági adatlapjainak másolatait szintén mellékelni kell.
      
         8. kritérium –   Csomagolás
      
      Rétegelt és összetett műanyagok nem használhatók.
      Amennyiben a termék kartondobozba kerül, annak 80 %-ban újrahasznosított anyagokból kell készülnie.
      Ha a csomagolás műanyag, annak legalább 50 %-ban újrahasznosított anyagból kell készülnie.
      
         Értékelés és ellenőrzés: A kérelemhez mintát kell mellékelni a termék csomagolásából, és nyilatkozni kell az említett követelmény teljesüléséről. E kritérium kizárólag a 94/62/EK európai parlamenti és tanácsi irányelv (5) szerinti elsődleges csomagolásra alkalmazandó.
      
         9. kritérium –   Használati útmutató
      
      A termék csomagolásán vagy külön füzetben használati útmutatót kell mellékelni a termékhez, amely tanácsokat ad a termék környezetvédelmi szempontból helyes használatához, különös tekintettel az alábbiakra:
      
                  a)
               
               
                  Az E27, E14, B22 vagy B15 lámpafejjel ellátott fényforrások esetében a csomagoláson fel kell tüntetni a fényforrás hagyományos lámpákhoz viszonyított méretét és alakját.
               
            
                  b)
               
               
                  A két végükön fejelt fényforrások csomagolásán jelezni kell, hogy a fényforrás környezeti teljesítménye jobb, ha nagyfrekvenciás elektronikus vezérlőberendezéssel használják.
               
            
                  c)
               
               
                  A csomagoláson tisztítási útmutatónak kell szerepelnie a fénycsövek eltörése esetére.
               
            
                  d)
               
               
                  Ismertetni kell, milyen karbantartási, például tisztítási műveletekkel őrizhető meg a fényforrás eredeti fényárama.
               
            
                  e)
               
               
                  Meg kell említeni, hogy a fényforrások kikapcsolásával energia és pénz takarítható meg.
               
            
         Értékelés és ellenőrzés: A kérelmezőnek nyilatkoznia kell arról, hogy a termék megfelel ezeknek a követelményeknek, és köteles a csomagolás vagy a tájékoztató füzet egy példányát a kérelmet elbíráló illetékes testület rendelkezésére bocsátani.
      
         10. kritérium –   Társadalmi felelősségtudat
      
      Az ökocímkével ellátott fényforrások gyártásakor tiszteletben kell tartani a munkafeltételekre vonatkozó alapvető elveket és jogokat.
      Az engedély jogosultjának garantálnia kell, hogy a fényforrás gyártásakor maradéktalanul teljesülnek az ILO-egyezményben (6) foglaltak a gyermek- és a kényszermunka, az egészség és a biztonság, a hátrányos megkülönböztetés, a munkaórák száma, a javadalmazás, a gyülekezési szabadság és a kollektív tárgyalás tekintetében.
      
         Értékelés és ellenőrzés: A kérelmezőnek nyilatkozatot kell tennie az ezen kritériumnak való megfelelésről, és mellékelnie kell hozzá az ellenőrző hatóságok által jóváhagyott munkaszerződések leírását és vagy az ILO-egyezménnyel kapcsolatos magatartási kódexet, vagy egy SA8000-tanúsítványt.
      
         11. kritérium –   Az uniós ökocímkén feltüntetett információk
      
      A termékre opcionális címke helyezhető az alábbi szöveggel:
      
                  „—
               
               
                  Nagyfokú energiahatékonyság – kevesebb kiadás
               
            
                  —
               
               
                  Hosszú élettartam
               
            
                  —
               
               
                  Vizsgálati eredmények által igazolt teljesítmény”.
               
            Ha a fényforrás nem tartalmaz higanyt, akkor ezt a tényt az opcionális címkén meg lehet említeni.
      Az opcionális szöveges címke használatával kapcsolatban az alábbi weboldalon elérhető útmutató szolgál információkkal: http://ec.europa.eu/environment/ecolabel/promo/logos_en.htm
      
         Értékelés és ellenőrzés: A kérelmezőnek a címke egy mintapéldányával és megfelelőségi nyilatkozat benyújtásával kell igazolnia ezen kritérium teljesítését.
      
         (1)  HL L 396., 2006.12.30., 1. o.
      
         (2)  HL L 71., 1998.3.10., 1. o.
      
         (3)  Az 1272/2008/EK európai parlamenti és tanácsi rendeletben foglaltak szerint (HL L 353., 2008.12.31., 1. o.).
      
         (4)  A 67/548/EGK tanácsi irányelvben foglaltak szerint (HL 196., 1967.8.16., 1. o.).
      
         (5)  HL L 365., 1994.12.31., 10. o.
      
         (6)  http://www.ilo.org/